Пра Сяргея Сямёнавіча і Веру Ігнатаўну гавораць, што гэта самая гасцінная і прыветная сям’я ў Востраве. За гэта іх і любяць. Каб павіншаваць Сяргея Сямёнавіча Гоўшу з юбілеем — 90-годдзем з дня нараджэння, сабраліся родныя і сябры, суседзі і знаёмыя. Гучалі шчырыя словы і пажаданні здароўя і даўгалецця. А равеснік Востраўскай царквы са шчаслівым бляскам у вачах аглядаў шматлікіх гасцей і ўспамінаў сваё нялёгкае, але цудоўнае жыццё.